  Майя Бывальцева Ижкар «Ожгар но уж данлыкъя кар» («Город военно-трудовой славы») дано ним басьтыны быгатоз. Со сярысь Нижний Новгород улосвыллэн Каткылдытӥсь люкаськемезлэн пресс-службаез ивортэ. Со улосвылысь депутатъёс Россиысь Кун Думае «Ожгар но уж данлыкъя кар» Россиысь дано ним сярысь» федерал катлэсь ӵектоссэ ыстӥзы. Соослэн верамзыя, Ижкар, Астрахань, Нижний Новгород, Тамбов, Рязань но мукет каръёс сыӵе дано ним басьтыны быгато, соослэн интывылазы ӟырдыт ожмаськонъёс ӧй вал ке но. Со каръёсын улӥсьёс, кунысь вань калык сямен ик, фронтэ ожтӥрлык но сиён-юон келязы, фашизм Германиен нюръяськыны юрттӥзы Тодэ вайытом. Владимир Путин 2020-тӥ арез Россиын Тодын возёнлэн но данлыклэн ареныз ялон сярысь косэтэз юнматӥз.  Тегъёс: Мерлык Ижкар НижнийНовгород БыдӟымАтыкайож тодынвозён  